દક્ષિણ ઝોનના લાંભા વોર્ડ માટે નારોલ-અસલાલી હાઇવે પર કોર્પોરેશને લાખો રૂપિયાના ખર્ચે ભવ્ય સબ ઝોનલ ઓફિસ ઊભી કરી છે. કોર્પોરેશન દ્વારા જે તે પ્રોજેક્ટ પાછળ પાણીની જેમ પૈસા ઉડાવાય છે, પરંતુ મેન્ટેનન્સ બાબતે સાવ કંગાળ કામગીરીના કારણે લાંભા વોર્ડની આ સબ ઝોનલ ઓફિસ સ્થિત મેલેરિયા ખાતાની ઓફિસની સામે જ પે એન્ડ યુઝની તૂટેલી ગટરનાં પાણી ઊભરાયાં છે. આવા ગંદા પાણીમાં થઇ ખુદ મેલેરિયા સ્ટાફ અને મુલાકાતીઓને જવું પડે છે.